L 324/28 Den Europæiske Unions Tidende 7.12.2011 AFGØRELSER RÅDETS AFGØRELSE af 30. november 2011 om den holdning, Den Europæiske Union skal indtage i Verdenshandelsorganisationens Almindelige Råd om en forlængelse af WTO-fritagelsen med henblik på gennemførelsen af Unionens autonome handelspræferenceordning for Vestbalkan (2011/809/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammen- holdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) Unionen har vedtaget lovgivning for at forlænge den autonome  handelspræferenceordning for Vestbalkan indtil den 31. december 2015. Uden en fritagelse fra Unionens forpligtelser i henhold til artikel I, stk. 1, i den almindelige overenskomst om told og udenrigs- handel 1994 (GATT 1994) vil behandlingen i den auto- nome handelspræferenceordning skulle udvides til alle andre medlemmer af  Verdenshandelsorganisationen (WTO). Det er derfor relevant at anmode om en fritagelse for artikel I, stk. 1, i GATT 1994 i henhold til artikel IX, stk. 3, i Marrakeshaftalen om oprettelse af Verdenshan- delsorganisationen. (2) — Unionen indsendte denne anmodning den 26. oktober 2011, og WTO's Almindelige Råd skal træffe beslutning herom. (3) — Det er hensigtsmæssigt at fastlægge den holdning, som Unionen skal indtage i WTO's Almindelige Råd for så vidt angår denne anmodning — VEDTAGET DENNE AFGØRELSE: Artikel 1 Den holdning, som Den Europæiske Union skal indtage i Verdenshandelsorganisationens Almindelige Råd, er at godkende forlængelsen af WTO-fritagelsen for Vestbalkan indtil den 31. december 2016. Denne holdning tilkendegives af Kommissionen. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den 30. november 2011. På Rådets vegne J. VINCENT-ROSTOWSKI Formand